SK
29.9.2023
4.
Úradný vestník Európskej únie
C 344/237
Spôsob výroby
Životný cyklus bol zmenený tak, aby bol v súlade s nasledovnými zmenami.
Zaviedol sa postup výberu založený na odrode.
Priame siatie sa zrušilo, pretože sa už nevykonáva.
Uvádza sa postup štepenia, keďže je v súčasnosti povolený.
Povinná veta, v ktorej sa uvádza, že prípravky na ochranu rastlín sa musia používať len v stanovenom čase, bola vypustená.
Bola doplnená analýza rezíduí dusíka na každej parcele v období od 1. januára do 30. apríla, ako aj maximálny limit pre použitie dusíkatých hnojív a rezíduí na úrovni 150 jednotiek/ha.
Bola doplnená aj povinnosť recyklovať použité poľnohospodárske fólie.
Zaviedla sa nová časť o zavlažovaní plodín.
Na odôvodnenie zavlažovania musia poľnohospodári používať rozhodovacie nástroje.
Kalendárne obdobie zberu bolo nahradené kritériami zrelosti.
Zo špecifikácie výrobku bol vypustený pojem výnos.
Boli doplnené kritériá týkajúce sa kontroly, triedenia a posudzovania veľkosti melónov.
Balenie a skladovanie melónov sa zmenilo tak, aby sa minimálny počet melónov v jednej debničke znížil na 9.
Medzi zberom a expedíciou sa pridali maximálne dva dni.
Spresnilo sa odôvodnenie požiadavky na balenie v danej oblasti.
Táto zmena nemá vplyv na jednotný dokument.
5.
Súvislosť so zemepisnou oblasťou
Dopĺňa sa veta, v ktorej sa vysvetľuje, že súvislosť so zemepisnou oblasťou je založená na jej špecifickej kvalite a povesti.
Hmotnosť melónov bola zmenená v súlade s časťou Opis výrobku.
Táto zmena má vplyv na jednotný dokument.
6.
Odkazy na kontrolný orgán
V súlade s vnútroštátnymi usmerneniami zameranými na harmonizáciu vypracovania špecifikácií bola táto časť zmenená tak, aby obsahovala len názov a kontaktné údaje príslušných vnútroštátnych orgánov (INAO a DGCCRF).
Názov a kontaktné údaje certifikačného orgánu možno získať od INAO.
Táto zmena má vplyv na jednotný dokument.
7.
Označovanie
Časť „Označovanie“ sa zmenila v súlade s vnútroštátnymi usmerneniami zameranými na harmonizáciu spôsobu vypracovania špecifikácií.
Súčasný odsek bol vypustený a nahradený vetou, v ktorej sa uvádzajú povinné regulačné prvky.
Bolo zmenené logo skupiny.
Táto zmena má vplyv na jednotný dokument.